Skal man ud at køre i aften eller nat, bør man udvise ekstra forsigtighed. Med temperaturer nede omkring frysepunktet kan vejene være glatte. Derfor saltes vejene flere steder i Nordjylland, og Nordjyllands Politi opfordrer bilister til at udvise ekstra forsigtighed. Samtidig har DMI udsendt varsel om tæt tåge og rimtåge for Vendsyssel, Himmerland, Storaalborg og Jammerbugt. Sigtbarheden kan nogle steder være helt ned til 100 meter, skriver DMI. - Tæt tåge eller rimtåge kan forårsage en forøget risiko for trafikuheld. Kør forsigtigt, og vær opmærksom på, at transporttiden kan være længere end normalt, lyder det. Du kan følge Vejdirektoratets saltning af veje og se, hvor saltspredere og sneplove er i gang – og hvor de har været - på www.vintertrafik.dk . Du kan også se de lokale og generelle vintermeldinger, blandt andet vej- og lufttemperaturer, ligesom siden giver adgang til cirka 400 kameraer.

Opsummering:
Nordjyllands Politi opfordrer bilisterne til at køre forsigtigt på grund af glatte veje. Samtidig har DMI udsendt tågevarsel.